CELEX: 62017TN0071
Language: lv
Date: 2017-01-26 00:00:00
Title: Lieta T-71/17: Prasība, kas celta 2017. gada 26. janvārī – France.com/EUIPO – Francija (“FRANCE.com”)

10.4.2017   
            
            
               LV
            
            
               Eiropas Savienības Oficiālais Vēstnesis
            
            
               C 112/40
            
         Prasība, kas celta 2017. gada 26. janvārī – France.com/EUIPO – Francija (“FRANCE.com”)
   (Lieta T-71/17)
   (2017/C 112/56)
   Valoda, kādā sagatavots prasības pieteikums – angļu
   
      Lietas dalībnieki
   
   
      Prasītāja: France.com, Inc. (Coral gables, Florida, Amerikas Savienotās Valstis) (pārstāvis – A. Bertrand, advokāts)
   
      Atbildētājs: Eiropas Savienības Intelektuālā īpašuma birojs (EUIPO)
   
      Otra procesa EUIPO Apelācijas padomē dalībniece: Francijas Republika
   
      Informācija par procesu EUIPO
      
   
   
      Strīdus preču zīmes reģistrācijas pieteikuma iesniedzēja: prasītāja
   
      Attiecīgā strīdus preču zīme: Eiropas Savienības grafiska preču zīme, kas ietver vārdiskus elementus “FRANCE.com” – reģistrācijas pieteikums Nr. 13 158 597
   
      Process EUIPO: iebildumu process
   
      Apstrīdētais lēmums: EUIPO Apelācijas pirmās padomes 2016. gada 20. oktobra lēmums lietā R 2452/2015-1
   
      Prasītājas prasījumi:
   
   
               —
            
            
               prasītāja lūdz, lai Vispārējā tiesa iesniegtu Tiesā šādus prejudiciālus jautājumus: (i) Vai, ņemot vērā Eiropas Savienības Preču zīmju regulas 8. panta 2. punktu un 41. panta 1. punktu un Eiropas Savienības Preču zīmju regulas īstenošanas regulas 15. noteikuma 2. punkta b) apakšpunktu un 17. noteikumu, pieteikuma iesniedzējs kā atbildētājs iebildumu procesā ir tiesīgs izvirzīt agrākas tiesības, kuras var būt agrākas tiesības uz agrāku preču zīmi, kura ir izmantota kā agrākas tiesības iebildumos? (ii) Vai Francijas valstij ir kāda veida intelektuālā īpašuma tiesības uz vārdu “France” [Francija], kas nav Francijas valsts oficiālais nosaukums un ir tikai ģeogrāfiska norāde? (iii) Ja atbilde uz (ii) jautājumu ir noliedzoša, vai vārds “France” ir uzskatāms par vārdu, kurš ietilpst publiskajā jomā un uz kuru neviena persona nedrīkst izvirzīt kādas intelektuālā īpašuma tiesības? (iv) Ja atbilde uz (ii) jautājumu ir apstiprinoša, vai tas, ka Francijas valsts līdz šim brīdim nekad nav pieteikusi nekādas tiesības uz vārdu “France”, izņemot pret “France.com” izvirzītās tiesības, ir uzskatāms par diskrimināciju pret pieteikuma iesniedzēju?
            
         
               —
            
            
               atcelt apstrīdēto lēmumu;
            
         
               —
            
            
               noraidīt iebildumus, ko Francijas valsts ir izvirzījusi pret Eiropas Savienības daļēji grafiskas preču zīmes “France.com” reģistrāciju, kuru ir pieteikusi France.com Inc.;
            
         
               —
            
            
               prasību pārējā daļā noraidīt;
            
         
               —
            
            
               piespriest EUIPO pašam segt savus, kā arī atlīdzināt France.com Inc. tiesāšanās izdevumus saistībā ar tiesvedību Tiesā;
            
         
               —
            
            
               piespriest EUIPO un Francijas valstij katrai atlīdzināt pusi no France.com Inc. nepieciešamajiem izdevumiem saistībā ar procesu EUIPO Apelācijas padomē.
            
         
      Izvirzītie pamati:
   
   
               —
            
            
               Regulas Nr. 207/2009 8. panta 1. punkta, 8. panta 2. punkta un 41. panta 1. punkta pārkāpums;
            
         
               —
            
            
               Regulas Nr. 2868/95 15. noteikuma 2. punkta b) apakšpunkta un 17. noteikuma pārkāpums.